# Marina (drag-queen)

Marina (Barcelona, 1988), nom artístic de Joan López Galo, abans coneguda com a Asul Marina, és una drag queen, creadora i directora audiovisual no-binària catalana. Va participar en la segona temporada de Drag Race España, en què va esdevenir finalista en quarta posició.
De fet, l'alter ego va ajudar-la a exterioritzar els trets de la seva personalitat tradicionalment considerats femenins i això la va conduir a descobrir-se no-binària. S'hi va bolcar del tot el 2011, a partir d'una estada a París en la qual es va sentir més lliure d'expressar-se, fins i tot si excedia els paràmetres binaris del gènere. Per consegüent, en castellà se la coneix popularment com «la diosa no binaria de Barcelona».
Es va iniciar en el drag al Candy Darling, un bar vora la plaça Universitat; gràcies al fet que hi era treballadora resident. Va començar vers el 2018 i es va tornar professional l'any següent. El 2019, va guanyar la drag race Futuroa Sarao Drag a la Sala Apolo. El 2022, en l'estrena de la segona temporada de Drag Race España, va homenatjar la icona LGBTI Ocaña amb la vestimenta que duia, però va destacar sobretot per aixecar-se la faldilla en l'actuació.
Va estudiar Comunicació Audiovisual i ha estat sempre afeccionada del cinema. En aquest àmbit, va dirigir el 2021 un videoclip de Maria Arnal i Marcel Bagés. El mateix any, va formar part de l'elenc del film de temàtica queer ¡Corten!, juntament amb Samantha Hudson i La Prohibida, i dirigit per Marc Ferrer. Més tard, el 2022, Marina mateix va escriure i dirigir l’anunci promocional dels XIV Premis Gaudí sota el lema Estimem-nos, protaganitzat per Ariadna Gil.

## Filmografia
### Televisió

* Drag Race España (2022)

### Cinema

* ¡Corten! (2021)

### Videoclips

* «Fiera de mí» de Maria Arnal i Marcel Bagés (2021)

### Anuncis

* Estimem-nos (2022)

## Referències

* ↑ URL de la referència: https://www.instagram.com/marinaforev3r/.
* ↑ «Marina y la feminidad de Joan Galo x Víctor Martimore» (en castellà). euforia.org.es, 05-01-2020. [Consulta: 15 setembre 2022].
* 1 2 «Conoce a las 12 reinas de la segunda edición de ‘Drag Race España’» (en castellà). Atresmedia, 21-02-2022. [Consulta: 15 setembre 2022].
* 1 2 3 4 «“M’interessa travestir-me fora dels "espais segurs" perquè m’estimula veure com li explota el cervell a la gent”». 7accents, 11-07-2021. [Consulta: 15 setembre 2022].
* 1 2 «Orgullo LGTB+: 5 voces que están rompiendo estereotipos» (en castellà). GQ, 01-07-2022. [Consulta: 14 setembre 2022].
* ↑ Robles, D. «Sin sorpresas: Sharonne se alza con la corona de la segunda edición de 'Drag Race España'» (en castellà). El Confidencial, 05-06-2022. [Consulta: 15 setembre 2022].
* 1 2 MacAulay, Kaiqui. «Exclusive: Marina was afraid of the public’s reaction to her “skirt” moment on Drag Race España» (en anglès). GAY TIMES, 16-06-2022. [Consulta: 16 setembre 2022].
* ↑ «Marina: así construye su look la diosa no binaria de Barcelona» (en castellà). Glamour, 11-09-2022. [Consulta: 16 setembre 2022].
* ↑ «Marina: “Nos hemos reído muchas veces pensando en cómo sería hacer un Drag Race en España… Me encantaría”» (en castellà). fantasticmag, 21-03-2019. [Consulta: 16 setembre 2022].
* ↑ «El inesperado momento exhibicionista en 'Drag Race España' como homenaje a Ocaña, la Reina de las Ramblas» (en castellà). 20 minutos, 28-03-2022. [Consulta: 16 setembre 2022].
* ↑ «El 19 de noviembre se estrena ‘¡Corten!’, el «giallo queer» protagonizado por La Prohibida» (en castellà). Cine con Ñ, 14-10-2021. [Consulta: 15 setembre 2022].
* ↑ «'Estimem-nos', el clam del cinema català a la diversitat». Diari de Barcelona, 23-02-2022. [Consulta: 15 setembre 2022].

## Enllaços externs

* Entrevista a Marina al programa Les dones i els dies
* Enfilall de Marina sobre els seus treballs